
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

_____________________________________________________________________________
Ваљево: 17. 04. 2014. год.

Број: 909-03-00002/2014-01
З А П И С Н И К

Са Треће седнице Савета Колубарског управног округа, одржане 17. 04. 2014. године са почетком у 09.30 часова у сали Колубарског управног округа, на другом спрату.

Присутни:

1. Владимир Петровић, начелник Колубарског управног округа, председник Савета
2. Живорад Бојичић, председник општине, Лајковац
3. Драган Гавриловић, председник општине, Мионица
4. Ненад Стевановић, председник, општина Осечина
5. Драгољуб Крстић, помоћник градоначелника, општина Ваљево
6. Саша Спасић, члан већа, општина Уб
7. Катарина Лазић, помоћник председника општине, Љиг

8. Петар Николић, извршни потпредседник, РКП Ваљево

9. Мирјана Ђорђевић, секретар удружења за пољопривреду, РКП Ваљево
10. Радиша Панић, директор, ПССС Ваљево
11. Ненад Бранковић, начелник одељења за регионални развој, град Ваљево
12. Бојан Бошковић, директор, АРРОКО-а, Лајковац
13. Владица Ивановић, матичар у сточарству, З.З. ЗООН, Ваљево

14. Драган Јанковић, секретар Савета,

15. Катарина Ковачевић, дипл.економиста, лице које обавља стручну праксу у Стручној служби

На  почетку седнице, начелник Колубарског управног округа, Владимир Петровић,  поздравио је  присутне, констатовао да постоји кворум за рад и отворио Трећу седницу.  
Предложио је ДНЕВНИ РЕД,  који је једногласно прихваћен, са следећим тачкама:

1. Регионална привредна комора, Ваљево, презентација могућности учешћа градских и локалних самоуправа у предприступним фондовима помоћи Европске уније земљама кандидатима, кроз IPARD фондове и могућности стручног оспособљавања кандидата Града и локалних самоуправа за припрему пројеката.

2.  Разно.

На почетку свог излагања начелник Колубарског управног округа, Владимир Петровић, објаснио је повод одржавања Треће седнице Савета управног округа у 2014. години. На иницијативу Привредне коморе Ваљево дат је предлог локалним самоуправама и стручним службама за семинаре и обуке како би се њихови кадрови оспособили за писање пројеката из предприступних фондова и размотрила могућност коришћења IPARD средстава.


 Начелник Петровић је реч дао секретару удружења за пољопривреду испред РКП Ваљево, Мирјани Ђорђевић, која је прецизније представила кључне тачке и факторе везане за процес преговарања о приступању Европској унији у области пољопривреде и руралног развоја у Републици Србији, уз напомену да Србија већ две године располаже статусом кандидата за чланство у Европској Унији и да је тренутно у првој фази проверавања, у фази аналитичког прегледа законодавства и да треба да се упозна са законодавством ЕУ и покаже спремност да га примени. Заједничка политика ЕУ се доноси на шестогодишњем нивоу и најновији је циклус 2014-2020. година, са основном структуром ризичних мера које се тичу директних плаћања и тржишне интервенције и политике руралног развоја. Политиком је предвиђено да се више од 50% укупних средстава издвоји за агроеколошке мере и мере пољопривреде у подручјима са ограниченим условима. Секретар Ђорђевић је представљање започела са објашњењем где се Србија налази у овом тренутку, да преговарање за чланство у Европску Унију представља сложен и дугорочан процес и да се преговара о условима и времену усвајања правне норме Европске Уније, примена и спровођење прописа по поглављима као и финансијским питањима (издвајања и примања из буџета ЕУ). Расподела средстава зависи од нивоа развијености пољопривреде и ове фондове су највише користиле неразвијене земље, док су развијене ова средства искоришћавале за развој квалитета и конкурентности. Та средства су сачињена од царина, пореза на додату вредност као и одређеног процента из домаћег бруто производа и намењена су само чланицама ЕУ које их користе у складу са процедурама и на тај начин се омогућује да се средства приближе пољопривредним газдинствима у систему ПДВ-а, задругама, предузетницима и локалним управама и акционим групама као и правним лицима и уз помоћ обучених и стручних кадрова лакше повуку средства из фондова, искористе их и уложе у развој и напредак. Управном и контролном структуром се бави Министарство финансија док се оперативном структуром бави Министарство пољопривреде и Управа за аграрна плаћања. Стога, процедуре захтевају доста рада и приступних преговора али могу обезбедити напредак Србије и развој појединих области, међу којима је пољопривреда и рурални развој; сигурност хране, ветеринарске и фитосанитарне политике и рибарство. Сматра се да ће се 2016. године, према подацима преговарачког тима Србије са ЕУ, на располагању пројектовати око 11 милиона еура на годишњем нивоу и да је потребно научити како повући та средства, како их искористити за праву намену, који су и како испунити критеријуме неопходне за пласирање и која су документа потребна. Самим тиме се наглашава значај и овладавање инструментима претприступне помоћи (IPA). Замисао је да се предвиђена инвестиција покрије од 50% до 65% при чему се уложена средства накнадно одобравају, уз напомену да не обухватају социјалне пројекте. Заправо, на почетку је неопходно имати средства на рачуну да би се пројекат реализовао, уз накнадни повраћај средстава, при чему инвестиција не сме бити започета пре одобравања пројекта, уз испуњење бројних захтева и критеријума који су стављени пред кориснике средстава и уколико се један од тих наведених целина не испуни, пројекат се одбија. Сада је неопходно пронаћи партнере са сигурним референцама, обучити људе и саветодавне службе који ће помоћи инвеститорима да без консултаната искористе приступна средства фонда. Као основна тешкоћа јавља је проблем финансирања и број учесника, који директно зависи од проблема финансирања из домаћих извора и висине котизације. Због свега реченог неоходно је да одређени полазници из Градске и општинске управе прођу обуку за припремање потребне документације и др. Семинар траје шест дана, два пута по три дана и предвиђен је садржај из припреме и спровођења IPARD пројекта, као и израде инвестицијске студије и финансирања пројеката, без израде техничког решења и сматра се да ће стечена знања и искуства дугорочно донети корист. IPA је инструмент претприступне помоћи који је у претходном периоду испунио пет компонентни – средства за развој институција, средства прекоограничне сарадње, регионални развој, људски ресурси и средства за рурални развој (IPARD). Обука би се вршила оперативно у малим групама у току више дана. Очекивана корист од обуке су консултанти који ће бити оспособљени да пруже помоћ за коришћење средстава будућим корисницима и то би било најбоље да буду стручњаци који већ прате трендове и проблематику одређене области јер они најбоље познају терен, простор, ситуације и најближи су пољопривредницима. Сарадња са партнерима из Хрватске би била одговарајућа јер њихово претходно искуство и проблематика из области пољопривреде и структуре поседа одговара нашим текућим проблемима, располажу бројним информацијама без језичких баријера и располажу ефикасним решењима за потенцијалне проблеме која су прошла кроз процес примене. Доступне мере IPARD програма су у наредном периоду окренуте ка инвестицији у примарну производњу, подршку успостављања произвођачких група, инвестиције у прераду и маркетинг пољопривредних производа и производа у рибарству, агроеколошке мере против климатских промена и органске производње, припрема и имплементација локалних стратегија развоја, инвестиције у руралну инфраструктуру, диверзификација руралне економије, тренинзи, техничка помоћ, саветодавне службе и успостављање и обнова шума. Проблем са којим се сусрећемо је финансијске природе и он ће одредити период и број кандидата који ће проћи кроз обуку. 


Начелник Петровић и извршни потпредседник Петар Николић су отворено упутили позив свим присутнима представницима Града и општина да изнађу потребна средства и упуте своје кандидате на семинар, како би се окупило око 20 до 30 кандидата који би се обучавали за припрему пројектне документације и писали пројекте и омогућили реализацију улагања. Ти кандидати би након обуке могли да препознају пољопривредне потенцијале који имају могућност да се искористе средства из фонда и помогну им да искористе ту шансу. Они су истакли да шанса за успех и реализацију је умрежавање и да самостално регион нема шансу. 


Господин Николић је истакао да је тешко пронаћи партнере за овај корак јер су запослени окупирани текућим проблемима али коморе и округе треба укључити и  отворити за пројектну причу и треба радити на вишој бази и проширити ту идеју. 
Помоћник председника општине Љиг, Катарина Лазић је истакла да је могућност развоја у стручном кадру и да је неопходно инсистирати на коришћењу стручног енглеског јер је IPA заправо осмишљена да научи кандидате како и на који се начин ради са тим фондовима и да је неопходно што пре почети са припремама како би резултати били мерљиви. 


Директор пољопривредне саветодавне службе Радиша Панић је истакао да су у оквиру Пољопривредне саветодавне службе направљени први кораци и да је у претходном периоду реализован предлог Министарства да се издвоје по четири човека за обуке IPA фонда и да воде књиговодство по систему ЕУ, као и да су носиоци примарне производње и раде директно са пољопривредом.


 Директор Агенције за регионални развој, Бојан Бошковић је предложио да се регионална сарадња спроведе кроз савете и истакао да мале локалне самоуправе немају толико људи и служби на располагању и да Агенција може бити та која ће даље спроводити и вршити семинаре и обуке као и ширити свест о томе. 


Начелник Петровић је позвао све локалне управе и службе да се укључе, наглашавајући да уколико се донесе исправна одлука и одаберу се прави људи, могуће је обезбедити одрживост и напредак пољопривреде и допринесу проширењу свести као и умрежавању како би заједно постигли напредак. На самом крају, начелник је навео да ће свима проследити допис и захтев за учешће у семинару и да се нада да ће одзив бити велики и да је то у заједничком интересу, као и да ће на наредним седницама бити расправљано о текућој теми.

Предлога и питања више није било.

Седница је завршена у 10:45 часова.

     Председник Савета округа            Секретар Савета                Записник  водила                                                                                                             Владимир Петровић                Драган Јанковић              Катарина Ковачевић                                                                                                                                                         

